Waterstone's er kjent for sin pietetsfulle behandling av eldre bygninger i dets eie. Et eksempel er butikken på Piccadilly, som tidligere tilhørte Simpsons (Simpsons of Piccadilly). Bygningen er oppført i 1935, tegna av Joseph Emberton, som den første i Storbritannia med sammenhengende bånd av store vinduer på fasaden. Fasadeløsningen ble realisert gjennom nye konstruksjonsteknikker som innebar et buesveist stålskjelett framfor de tradisjonelle sammenføyningene med bolter.